# Στερλίνα

| Στερλίνα |
| --- |
| Pound sterling  (αγγλική) |
| ISO 4217 |
| Κωδικός | GBP |
| Αριθμός | 826 |
| Εκθέτης | 2 |
| Ονομασίες |
| Υπομονάδα |  |
|  1⁄100 | 1 πένα |
| Σύμβολο νομίσματος | **£** |
|  1 πένα | **p** |
| Τραπεζογραμμάτια |  |
|  Συχνή χρήση | £5, £10, £20, £50α |
|  Σπάνια χρήση | £1, £100 |
| Κέρματα | 1p, 2p, 5p, 10p, 20p, 50p, £1, £2 |
| Δημογραφικά |
| Χρήστης/ες | * **Ηνωμένο Βασίλειο ! Ηνωμένο Βασίλειο 9 Βρετανικά εδάφη
*Βρετανικό Έδαφος Ανταρκτικής ! Βρετανικό Έδαφος Ανταρκτικής* *Νήσοι Φώκλαντ ! Νήσοι Φώκλαντ* (μαζί με τη Λίρα Φώκλαντ) *Γιβραλτάρ ! Γιβραλτάρ* (μαζί με τη Λίρα Γιβραλτάρ) *Αγία Ελένη, Ασενσιόν και Τριστάν ντα Κούνια ! Αγία Ελένη, Ασενσιόν και Τριστάν ντα Κούνια* (Τριστάν ντα Κούνια; μαζί με Λίρα Αγίας Ελένης στα νησιά *Αγ. Ελένη* και *Ασενσιόν*) *Νήσοι Νότια Γεωργία και Νότιες Σάντουιτς ! Νήσοι Νότια Γεωργία και Νότιες Σάντουιτς* (μαζί με τη Λίρα Φώκλαντ)Βρετανικό Έδαφος Ινδικού Ωκεανού ! Βρετανικό Έδαφος Ινδικού Ωκεανού *(*de jure*, Δολάριο ΗΠΑ ως* de facto*)*
* *Γκέρνσεϊ ! Γκέρνσεϊ* (τοπική παραλλαγή: Στερλίνα Γκέρνσεϊ)
* *Νήσος του Μαν ! Νήσος του Μαν* (τοπική παραλλαγή: Στερλίνα Μαν)
* *Τζέρσεϊ ! Τζέρσεϊ* (τοπική παραλλαγή: Στερλίνα Τζέρσεϊ)
 |
| Έκδοση |
| Κεντρική Τράπεζα | Τράπεζα της Αγγλίας |
|  Ιστοσελίδα | www.bankofengland.co.uk |
| Εκτυπωτής |
Πολλαπλοί εκδότες
Αγγλικές (συμπ. Ουαλίας) εκδόσεις:* Τράπεζα της Αγγλίας

 Εκδόσεις Σκωτίας:* Lloyds Banking Group
* NatWest Group
* Virgin Money UK plc

 Εκδόσεις Β. Ιρλανδίας:* Danske Bank
* AIB (NI)
* NatWest Group
* Bank of Ireland

 Άλλοι εκδότες:* States of Guernsey
* States of Jersey
* Isle of Man Government
 |
|  Ιστοσελίδα |
Πολλαπλές ιστοσελίδες
Τράπεζα της Αγγλίας Ίδρυμα Lloyds Τράπεζα NatWest Όμιλος Virgin Money Τράπεζα Danske Σύνδεσμος Ιρλανδικών Τραπεζών - AIB (NI) Τράπεζα της Ιρλανδίας Κυβέρνηση της Νήσου Μαν Πολιτεία του Τζέρσεϊ
 |
| Νομισματοκοπείο | Βασιλικό Νομισματοκοκπείο (Royal Mint) |
|  Ιστοσελίδα | www.royalmint.com |
| Αποτίμηση |
| Νομισματικός πληθωρισμός | 3.3% (2024) |
|  Πηγή | *The Global Economy* |
|  Μέθοδος | Δείκτης Τιμών Καταναλωτή Ηνωμένου Βασιλείου |
| Συνδεδεμένο με | * Λίρα Φώκλαντ (ισότιμο)
* Λίρα Γιβραλτάρ (ισότιμο)
* Λίρα Αγ. Ελένης (ισότιμο)
* Λίρα Τζέρσεϊ (τοπική έκδοση)
* Λίρα Γκέρνσεϊ (τοπική έκδοση)
* Λίρα Μαν (τοπική έκδοση)
 |

Η **στερλίνα** (αγγλ. *pound sterling*), γνωστή και σαν **λίρα Αγγλίας,** είναι το επίσημο νόμισμα του Ηνωμένου Βασιλείου. Υποδιαιρείται σε 100 πένες (αγγλ. ενικός *penny*, πληθυντ. *pence*). Είναι το τέταρτο σε σειρά συναλλασσόμενο νόμισμα του κόσμου μετά από το δολάριο, το ευρώ και το γιεν.

Στη Σκωτία και τη Βόρεια Ιρλανδία κυκλοφορούν τοπικά χαρτονομίσματα της Στερλίνας, που εκδίδονται από συγκεκριμένες τοπικές τράπεζες. Τα χαρτονομίσματα αυτά γίνονται γενικά αποδεκτά στις εν λόγω περιοχές του Ηνωμένου Βασιλείου και ενίοτε γίνονται αποδεκτά και στην Αγγλία και την Ουαλία αν και οι πολίτες στην Αγγλία και την Ουαλία δεν είναι εξοικειωμένοι με τα χαρτονομίσματα αυτά και μπορεί να είναι πιο διστακτικοί στην αποδοχή τους. Τα χαρτονομίσματα Στερλίνας που έχουν εκδοθεί από τράπεζες στη Σκωτία και τη Βόρειο Ιρλανδία, ανταλάσσονται με χαρτονομίσματα της Τράπεζας της Αγγλίας σε οποιαδήποτε τράπεζα στο Ηνωμένο Βασίλειο.

Τα χαρτονομίσματα που εκδίδονται από την Τράπεζα της Αγγλίας είναι σε κάθε περίπτωση η πλειοψηφία των χαρτονομισμάτων που κυκλοφορούν και χαίρουν ευρείας αποδοχής σε όλες τις περιοχές του Ηνωμένου Βασιλείου. Επίσης, παγκοσμίως και εκτός του Ηνωμένου Βασιλείου είναι δύσκολη η ανταλλαγή χαρτονομισμάτων που έχουν εκδοθεί στη Σκωτία και τη Βόρεια Ιρλανδία ενώ αντιθέτως όλα τα ανταλλακτήρια συναλλάγματος και οι ξένες τράπεζες αναγνωρίζουν τα χαρτονομίσματα που έχουν εκδοθεί από την Τράπεζα της Αγγλίας. Γι'αυτό και συνιστάται στους τουρίστες να ξοδεύουν τυχόν χαρτονομίσματα Σκωτίας ή Βορείου Ιρλανδίας κατά την παραμονή τους στις περιοχές αυτές.

Τα κέρματα στα οποία χωρίζεται η στερλίνα είναι:

* 1p, 2p, 5p, 10p, 20p, 50p, 1£ και 2£.

Τα χαρτονομίσματα στα οποία χωρίζεται είναι:

* 1£ (χρησιμοποιείται μόνο στη Σκωτία), 5£, 10£, 20£, 50£, 100£ (χρησιμοποιείται μόνο στη Σκωτία και στη Β. Ιρλανδία)

## Η υποτίμηση του 1967

Στις 18 Νοεμβρίου του 1967, η στερλίνα υποτιμήθηκε κατά 14,3% και πάγωσαν όλες οι συναλλαγές. Χρηματιστήρια και τράπεζες έκλεισαν και το Σίτι του Λονδίνου νεκρώθηκε επί δύο ημέρες, όταν ο πρωθυπουργός Χάρολντ Ουίλσον και ο υπουργός Οικονομικών Τζέιμς Κάλαχαν κατέληξαν στην οδυνηρή απόφαση της υποτίμησης του εθνικού συμβόλου. Το έλλειμμα του εμπορικού ισοζυγίου ανερχόταν σε 107.000.000 στερλίνες και η οικονομία, η οποία διερχόταν φάση ύφεσης, έχρηζε κατεπειγόντως μέτρων. Έτσι, η υποτίμηση συνοδεύτηκε και από άλλα οδυνηρά μέτρα, όπως φορολογικές αυξήσεις, αυστηρότερους όρους στη χορήγηση τραπεζικών δανείων και εξασφάλιση πιστώσεων ύψους τριών δισ. μάρκων από το Διεθνές Νομισματικό Ταμείο και ξένες τράπεζες. Το Χρηματιστήριο του Λονδίνου άνοιξε και πάλι στις 21 Νοεμβρίου. Τέλος Νοεμβρίου και ένας σκληρός χειμώνας άρχιζε για τη Μεγάλη Βρετανία, όπου εκτός των άλλων, τα συνδικάτα βρέθηκαν σε αντιπαράθεση με τον πρωθυπουργό της Εργατικής κυβέρνησης, τον οποίο πίεζαν να ανταποκριθεί σε ορισμένες προεκλογικές του υποσχέσεις.

## Παραπομπές

## Εξωτερικοί σύνδεσμοι

* Χαρτονομίσματα της στερλίνας, ιστότοπος της Τράπεζας της Αγγλίας. (Αγγλικά)
* Τα τραπεζογραμμάτια του Ηνωμένου Βασιλείου (Αγγλικά) (Γερμανικά)
* Λίρα στερλίνα τραπεζογραμμάτια της Σκωτίας (Αγγλικά) (Γερμανικά)
* Λίρα στερλίνα τραπεζογραμμάτια της Βόρειας Ιρλανδίας (Αγγλικά) (Γερμανικά)